David Chipperfield

David Chipperfield (født 18. desember 1953 i London) er en britisk arkitekt. Han har kontorer i London og Berlin. Han regnes som en stor modernisator innen arkitekturen, og hans verker preges av en «filosofisk ansats».

Han studerte arkitektur ved Architectural Association i London og jobbet for kjente arkitekter som Douglas Stephen, Richard Rogers og Norman Foster før han i 1984 etablerte sin egen praksis i London, David Chipperfield Architects. 

I 2006 stod America's Cup bygningen som han tegnet i Valenica i Spania ferdig. I 2007 vant David Chipperfield Architects i samarbeid med Div.A Arkitekter i Oslo arkitektkonkurransen om et nytt arkiv- og museumsbygg for Aust-Agder i Arendal.En borg i eik, glass og betong, Avtrykk.no, 19.11.2019 Mellom 1999 og 2009 arbeidet han med restaureringen av Neues Museum i Berlin.Wiederaufbau Neues Museum in Berlin, baunetzwissen.de. Besøkt 08.03.2023

Chipperfield ble i 2020 utnevnt til medlem av Order of the Companions of Honour.The London Gazette, nr. 63218, 31. desember 2020, s. N5. I mars 2023 ble han tildelt Pritzkerprisen, arkitekturverdens gjeveste utmerkelse.Pritzkerprisen til Chipperfield, arkitektur.no, 07.03.2023

 Referanser 

 Eksterne lenker 
 David Chipperfield Architects 
 Aust-Agder kulturhistoriske senter
 Div.A Arkitekter

Kategori:Engelske arkitekter
Kategori:Order of the Companions of Honour
Kategori:Knights Bachelor
Kategori:Order of the British Empire (CBE)
Kategori:Personer fra London
Kategori:Fødsler i 1953
Kategori:Medlemmer av Royal Academy of Arts